ବାଣିଜ୍ୟ
ନିର୍ମଳାଙ୍କ ସିରିଜ୍‌ ବୈଠକ, ସର୍‌ଚାର୍ଜ ହଟାଇବାକୁ ବି‌ଦେଶୀ ନିବେଶକଙ୍କ ଦାବି
ନିର୍ମଳାଙ୍କ ସିରିଜ୍‌ ବୈଠକ, ସର୍‌ଚାର୍ଜ ହଟାଇବାକୁ ବି‌ଦେଶୀ ନିବେଶକଙ୍କ ଦାବି
Last updated Aug 11, 2019
ସେୟାର
ନୂଆଦିଲ୍ଲୀ: ବଜେଟ୍‌ରେ ଘୋଷଣା କରାଯାଇଥିବା ସର୍‌ଚାର୍ଜ ହଟାଇବାକୁ ବିଦେଶୀ ନିବେଶକମାନେ ଦାବି କରିଛନ୍ତି। ଆଜି ଅର୍ଥମନ୍ତ୍ରୀ ନିର୍ମଳା ସୀତାରମଣ ପୁଞ୍ଜି ବଜାରରେ ଅଂଶଗ୍ରହଣ କରୁଥିବା ସଂସ୍ଥା ଓ ବୈଦେଶିକ ସଂସ୍ଥାଗତ ନିବେଶକ (ଏଫ୍‌ପିଆଇ)ର ପ୍ରତିନିଧିମାନଙ୍କୁ ଭେଟିଥିଲେ। ଅର୍ଥନୀତିରେ ଦେଖାଦେଇଥିବା ମାନ୍ଦାବସ୍ଥାକୁ ଦୂର କରିବା ଏବଂ ଶିଳ୍ପ ଜଗତର ସମସ୍ୟାକୁ ଭଲ ଭାବେ ଜାଣିବା ପାଇଁ ନିର୍ମଳା ଯେଉଁ ସିରିଜ୍ ବୈଠକ ଆରମ୍ଭ କରିଛନ୍ତି ତାହାର ଏହା ଏକ ଅଂଶ ଥିଲା ଏହି ବୈଠକ। ଏଥିରେ ଭାଗ ନେଇଥିବା ପ୍ରତିନିଧିମାନେ ସରଚାର୍ଜ, ଏଲ୍‌ଟିଜିସି ଟିକସ ହଟାଇବାକୁ ଦାବି କରିଥିଲେ। ଏହା ସହିତ ଲାଭାଂଶ ବଣ୍ଟନ ଉପରେ ଯେଉଁ ଟିକସ ଲଗାଯାଇଛି ତାହାର ସମୀକ୍ଷା କରିବାକୁ ଦାବି କରିଥିଲେ।
କର୍ପୋରେଟ୍ ସାମାଜିକ ଦାୟିତ୍ବ (ସିଏସ୍‌ଆର୍) ନିୟମ ଉଲ୍ଲଂଘନ କରୁଥିବା ସଂସ୍ଥାଗୁଡ଼ିକ ବିରୋଧରେ କଠୋର କାର୍ଯ୍ୟାନୁଷ୍ଠାନ ଗ୍ରହଣ କରାଯିବ ବୋଲି ସରକାର କହିଥିଲେ। ଏଥି ସହିତ କଂପାନିଗୁଡ଼ିକୁ ସିଏସ୍‌ଆର୍‌ କାମର ପ୍ରମାଣ ମାଗିଥିଲେ। ଯେଉଁମାନେ ସିଏସଆର୍‌ ନିୟମ ଉଲ୍ଲଂଘନ କରିଥିବେ ସେମାନଙ୍କୁ ଜେଲ୍ ଭଳି କଠୋର ଦଣ୍ଡ ଦିଆଯିବ ବୋଲି ସରକାର କହିଥିଲେ। ଏହି ଖବର ପ୍ରଚାର ହୋଇଯିବା ପରେ ଶିଳ୍ପ ଜଗତ ଗଭୀର ପ୍ରତିକ୍ରିୟା ପ୍ରକାଶ କରିଥିଲା। କର୍ପୋରେଟ୍ ଜଗତରେ ଏହାକୁ ନେଇ ଅସନ୍ତୋଷ ଦେଖାଦେବା ପରେ ଉକ୍ତ ନିୟମର ସମୀକ୍ଷା କରିବା ବିଷୟରେ ସରକାର ବିଚାର କରୁଛନ୍ତି। ଏ ସଂକ୍ରାନ୍ତରେ ଅର୍ଥମନ୍ତ୍ରୀ ନିର୍ମଳା ସୀତାରମଣ କହିଛନ୍ତି ଯେ, କାହା ଉପରେ ଅପରାଧିକ ମାମଲା ଦାୟର କରିବାର ଆଭିମୁଖ୍ୟ ଆମର ନାହିଁ। ଆମେ ଏହି ନିୟମ ଉପରେ ବିଚାରବିମର୍ଶ କରିବାକୁ ପ୍ରସ୍ତୁତ।
ପୂର୍ବବର୍ତ୍ତୀ ଖବର